Nafarroako Parlamentuko Mahaiak, 2021eko maiatzaren 17an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Cristina Ibarrola Guillén andreak aurkezturiko galdera, Osasun Aholkuaren Zerbitzuaren 948290290 telefono zenbakian eta 948370120 telefono zenbakian COVID-19aren aurkako txertoa dela-eta artatu gabeko deiei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2021eko maiatzaren 17an

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma talde parlamentarioari atxikia dagoen Cristina Ibarrola Guillén andreak, Legebiltzarraren Erregelamenduan ezarritakoaren babesean, galdera hau aurkezten du, idatziz erantzun dakion:

1.- Osasun Aholkuaren Zerbitzuaren 948290290 telefono zenbakian, hori baita pandemia garaian osasunari buruzko zalantzak argitzeko herritarrei erreferentziazko telefono gisa gomendatutakoa, artatu gabeko deiak, guztira, 2020ko martxoaren 14tik gaur arte.

2.- COVID-19aren aurkako txertaketaren inguruko zalantzak argitzeko 948370120 telefonoan artatu gabeko deiak, guztira, telefonoa jarri zenetik gaur arte.

Iruñean, 2021eko maiatzaren 7an

Foru parlamentaria: Cristina Ibarrola Guillén